佛教

佛教係由古印度嗰釋迦牟尼創立嗰，佢跟基督教、伊斯蘭教合為世界三大宗教。「佛」嗰意思係覺悟係了嗰人，而「教」可以話係宗教或教育嗰意思，也就係話佛陀對所有人嗰一種普遍嗰教育。佛教重視人心嗰進步跟覺悟，人所有一切嗰煩惱（苦）都係有因有緣嗰，「諸法因緣生，諸法因緣滅」。人跟其他眾生一樣，都在沉淪跟苦迫當中，而且伓斷嗰生死輪迴。只有冇貪、嗔、癡嗰聖人（佛陀、辟支佛、跟阿羅漢）才可以脫離生死輪迴，達到涅盤（清涼寂靜嗰意思，就係話無有煩惱）。佛教徒嗰目的係要從佛陀嗰教育（正法）裏面看透苦迫跟「自我」嗰真相（緣起法），最終超越生死苦、斷掉全部煩惱，成佛或者成阿羅漢。

現代佛教可以分成南傳佛教跟北傳佛教二大派。北傳佛教又可分成漢傳佛教跟藏傳佛教。南傳佛教大致上就係上座部佛教，北傳佛教大致上就係大眾部佛教，包括大乘佛教（主要係漢傳佛教），跟秘密大乘佛教或者金剛乘佛教（主要係藏傳佛教）。各傳乘在佛教嗰根本教義基本上冇分別，修行特色上嗰一些理論上有奀分別。

佛教主要嗰信徒在中國大陸（30%）、臺灣(28%)、日本（71%）、韓國（23%）、蒙古（93%）等東亞地方還有泰國（94%）、柬埔寨（93%）、緬甸（90%）、越南（50%）、斯裏蘭卡（70%）等東南亞國家，另外在歐洲、美洲、大洋洲跟非洲也有奀子信徒。佛教徒大概有7億多，佔全世界人口嗰11%。


 歷史 

 教義 

Category:宗教
Category:佛教